চম্পাপুর ইউনিয়ন

চম্পাপুর বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।

 ইতিহাস 
 নামকরণ 
৯ টি ওয়ার্ড ও ৭ টি মৌজা নিয়ে চালিতাবুনিয়ার 'চ', মাছুয়াখালীর 'ম', পাটুয়ার 'পা' এবং দেবপুরের 'পুর" এর সমন্বয়ে চম্পাপুর ইউনিয়ন গঠিত হয়।

 প্রতিষ্ঠাকাল 
২০১১ সালে ধানখালী ইউনিয়নকে বিভক্ত করে রাবনাবাদ ও আগুনমুখা নদীর তীর ঘেষে চম্পাপুর ইউনিয়ন ইউনিয়ন প্রতিষ্ঠিত হয়। প্রতিষ্ঠালগ্নে প্রথম প্রশাসক হিসাবে ছিলেন কলাপাড়া উপজেলার মুক্তিযোদ্ধা কমান্ডার জনাব মোহাম্মদ বদিউর রহমান বন্টি। ২০১৩ সালের ইউনিয়ন পরিষদ নির্বাচনে মোহাম্মদ রিন্টু তালুকদার চশমা মার্কা নিয়ে প্রথম চেয়ারম্যান নির্বাচিত হন। এরপর ২০২৩ সালে দ্বিতীয় চেয়ারম্যান মোঃ মাহবুব আলম (বাবুল) মাস্টার ০২ নং ওয়ার্ড থেকে আনারস মার্কা নিয়ে নির্বাচিত হন। 

 আয়তন 
চম্পাপুর ইউনিয়নের আয়তন ৩২ বর্গ কিলোমিটার।

 প্রশাসনিক কাঠামো 
চম্পাপুর ইউনিয়ন কলাপাড়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
 পাটুয়া
 মাছুয়াখালী
 বিনামকাটাদিয়া
 কৃষ্ণপুর
 গোলবুনিয়া
 চালিতাবুনিয়া
 দেবপুর

 জনসংখ্যার উপাত্ত 
২০১১ সালের সরকারি প্রজ্ঞাপন অনুযায়ী চম্পাপুর ইউনিয়নের মোট জনসংখ্যা ২০,৮৫৬ জন। এর মধ্য পুরুষ ১০,৮৫৬ জন এবং নারী ১০,০০০ জন।

 শিক্ষা 
২০১১ সালের আদমশুমারি অনুযায়ী চম্পাপুর ইউনিয়নের সাক্ষরতার হার ৪৫.২%। এ ইউনিয়নে ১২টি সরকারী প্রাথমিক বিদ্যালয়, ৩টি মাধ্যমিক বিদ্যালয় ও ২ টি দাখিল মাদ্রাসা রয়েছে।

 যোগাযোগ ব্যবস্থা 
উপজেলা সদর থেকে যোগাযোগ মাধ্যম – সড়ক পথ ও নৌপথ।

 আরও দেখুন 
 কলাপাড়া উপজেলা
 কলাপাড়া থানা
 পটুয়াখালী জেলা

 তথ্যসূত্র 

 বহিঃসংযোগ 

বিষয়শ্রেণী:কলাপাড়া উপজেলার ইউনিয়ন